Coba jelasin Penampilan dari The Muppets dalam bahasa melayu dong

Sesebuah Muppet biasanya berwajahkan mulut yang amat lebar dan mata bulat yang terjojol. Boneka-boneka ini biasanya diacu atau diukir dari getah berbusa, kemudian disaluti bulu atau bahan seumpamanya. Muppets boleh menyerupai bentuk manusia, haiwan bersifat manusia, haiwan realistik, robot, objek bersifat manusia, makhluk asing, makhluk mitos, raksasa, atau watak abstrak.

Berbeza dengan boneka ventrilokis yang hanya digerakkan kepala dan mukanya, Muppets juga dihidupkan lengan-lengan dan mana-mana anggota badan lain agar menimbulkan penuh perasaan. Muppets biasanya diperbuat daripada bahan-bahan lembut dan dipersembahkan seolah-olah bebas dari kawalan dalangnya yang selalunya tersorok di sebalik set atau di luar gambar kamera. Menjadikan gambar kamera sebagai "pentas" merupakan satu hasil daya inovasi bagi Muppets. Adakalanya, Muppets memperlihatkan seluruh badannya, kerana benang-benang halus digunakan untuk menggerak-gerakkan badannya, kemudian suara dirakamkan selepas penggambaran.